A Tanács határozata
(2002. január 22.)
a Brüsszelben 2001. december 3-án parafált, az Európai Közösség és a Laoszi Népi Demokratikus Köztársaság között létrejött, a textiltermékek kereskedelméről szóló megállapodás aláírásáról és ideiglenes alkalmazásáról
(2003/46/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,
tekintettel a Bizottság javaslatára [1],
mivel:
(1) A Bizottság a Közösség nevében tárgyalásokat folytatott a Laoszi Népi Demokratikus Köztársasággal egy textiltermékek kereskedelmére vonatkozó megállapodásról.
(2) A megállapodást 2001. december 3-án parafálták.
(3) A megállapodást, későbbi megkötésének feltételére figyelemmel, az Európai Közösség nevében alá kell írni.
(4) Helyénvaló a megállapodást ideiglenesen 2002. január 1-jétől alkalmazni a hivatalos megkötéséhez szükséges eljárások befejezéséig, viszonossági alapon.
A KÖVETKEZŐKÉPPEN HATÁROZOTT:
1. cikk
Az Európai Közösség és a Laoszi Népi Demokratikus Köztársaság között létrejött, a textiltermékek kereskedelméről szóló megállapodást a Közösség nevében a Tanács jóváhagyja, figyelemmel az említett megállapodás megkötésére vonatkozó tanácsi határozatra.
A megállapodás szövegét csatolták e határozathoz.
2. cikk
A Tanács elnöke felhatalmazást kap, hogy, figyelemmel annak megkötése feltételére is, kijelölje a megállapodásnak a Közösség nevében történő aláírására jogosult személyt.
3. cikk
Viszonossági alapon, a megállapodást ideiglenesen 2002. január 1-jétől kell alkalmazni a hivatalos megkötéséhez szükséges eljárások befejezéséig.
Kelt Brüsszelben, 2002. január 22-én